《江岸阻风阴晴不定晚复见月诗以志之》
清代·孔庆瑚

波流迅若驰，船泊转疑退。夕阳挂篷角，水光摇橹背。

江面暗潮挂，京口群山对。东风扶云行，天半倏如晦。

骤雨须臾来，跳珠入船碎。兴阻击楫歌，倦欲欹枕寐。

晴云一线明，仿佛得秋意。清声振芦苇，微凉逗衣袂。

虫响正未歇，蚊阵时复肆。月影入船窗，窥人人未睡。

作者简介：孔庆瑚，字稷臣，号成甫，曲阜人。道光丙申进士，改庶吉士，历官贵州按察使，署布政使。有《省香斋诗集》。